ddrg/super_eurlex huggingface dataset:
LT Europos Sąjungos oficialusis leidinys L 272/29

KOMISIJOS REGLAMENTAS (EB) Nr. 1208/2007

2007 m. spalio 16 d.

nukrypstantis nuo Reglamento (EB) Nr. 800/1999 dėl grąžinamųjų išmokų už pieną ir pieno produktus, pristatytus 2007 m. birželio 1–14 d., nustatymo to reglamento 36 ir 44 straipsniuose nurodytais tiekimo atvejais

EUROPOS BENDRIJŲ KOMISIJA,

atsižvelgdama į Europos bendrijos steigimo sutartį,

atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 31 straipsnio 14 dalį,

kadangi:

(1) 2007 m. birželio 14 d. Komisijos reglamente (EB) Nr. 660/2007, nustatančiame eksporto grąžinamąsias išmokas pieno ir pieno produktų sektoriuje (2), nuo 2007 m. birželio 15 d. nebenumatyta skirti grąžinamųjų išmokų už pieną bei pieno produktus ir maisto produktus, pristatytus kaip nurodyta 1999 m. balandžio 15 d. Komisijos reglamento (EB) Nr. 800/1999, nustatančio bendrąsias išsamias eksporto grąžinamųjų išmokų sistemos taikymo žemės ūkio produktams taisykles (3), 36 ir 44 straipsniuose.

(2) Pagal Komisijos reglamento (EB) Nr. 800/1999 37 straipsnį valstybės narės gali leisti eksportuotojams taikyti tvarką, pagal kurią paskutinę mėnesio dieną nustatomas grąžinamosios išmokos dydis, taikomas kiekvieną mėnesį pakraunamiems produktams 36 ir 44 straipsniuose nurodytais tiekimo atvejais. Tačiau neįmanoma nustatyti grąžinamosios išmokos dydžio, taikomo pieno ir pieno produktams, pristatytiems pagal nustatytą tvarką 2007 m. birželio 1–14 d.

(3) Neturėtų būti pažeista teisė gauti grąžinamąsias išmokas už produktus, pristatytus pagal Komisijos reglamento (EB) Nr. 800/1999 37 straipsnyje nurodytą tvarką iki Reglamento (EB) Nr. 660/2007 įsigaliojimo. Todėl siekiant nustatyti tas grąžinamąsias išmokas reikia nustatyti datą, kuria reikia remtis, nukrypstant nuo Reglamento (EB) Nr. 800/1999 37 straipsnio 2 dalies.

(4) Šiame reglamente numatytos priemonės atitinka Pieno ir pieno produktų vadybos komiteto nuomonę,

PRIĖMĖ ŠĮ REGLAMENTĄ:

1 straipsnis

Nukrypstant nuo Reglamento (EB) Nr. 800/1999 37 straipsnio 2 dalies, 2007 m. birželio 14 d. yra laikoma data, kurią nustatomas grąžinamosios išmokos dydis, taikomas pieno ir pieno produktams, pristatytiems 2007 m. birželio 1–14 d., to reglamento 36 straipsnio 1 dalies a ir c punktuose bei 44 straipsnio 1 dalies a ir b punktuose nurodytais atvejais, laikantis to reglamento 37 straipsnyje nurodytos tvarkos.

2 straipsnis

Šis reglamentas įsigalioja jo paskelbimo Europos Sąjungos oficialiajame leidinyje dieną.

Jis taikomas nuo 2007 m. birželio 1 d.

Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2007 m. spalio 16 d. Komisijos vardu Mariann FISCHER BOEL Komisijos narė

(1) OL L 160, 1999 6 26, p. 48. Reglamentas su paskutiniais pakeitimais, padarytais Reglamentu (EB) Nr. 1152/2007 (OL L 258, 2007 10 4, p. 1).

(2) OL L 155, 2007 6 15, p. 26.

(3) OL L 102, 1999 4 17, p. 11. Reglamentas su paskutiniais pakeitimais, padarytais Reglamentu (EB) Nr. 1001/2007 (OL L 226, 2007 8 30, p. 9).
(13)

Komisija siekė gauti ir tikrinti visą informaciją, kuri, jos manymu, buvo reikalinga norint nustatyti dempingo tęsimosi ir žalos pasikartojimo tikimybę ir Bendrijos interesus. Tikrinamieji vizitai buvo surengti šių bendrovių patalpose: a) su Bendrijos gamintoju pareiškėju susijęs KLR eksportuojantis gamintojas — Osram China Lighting Ltd., Foshan City, Guangdong provincija b) su kitais Bendrijos gamintojais susiję KLR eksportuojantys gamintojai — Zhejiang Yankon Group Co Ltd., Shangyu City, Zhejiang provincija c) su jokiais Bendrijos gamintojais nesusiję KLR eksportuojantys gamintojai — Shenzhen Zuoming Electronic Co. Ltd. Shenzhen City, Guangdong provincija d) su kitais Bendrijos gamintojais susijęs prekybininkas — Philips Hong Kong Ltd., Honkongo SAR e) su jokiais Bendrijos gamintojais nesusijęs prekybininkas — Super Trend Lighting Ltd., Honkongo SAR f) panašios šalies gamintojai — Osram Korea Ltd., Seoul, Korėjos Respublika — Hyosun Electric Co., Ltd., Paju-City, Korėjos Respublika g) Bendrijos gamintojai — Osram GmbH, Miunchenas ir Augsburgas, Vokietija ir Osram Slovakia, Nove Zamkai, Slovakija — Philips Lighting B.V., Eindhovenas, Nyderlandai ir Philips Lighting Poland S.A., Pila, Lenkija — General Electric Zrt., Budapeštas ir Nadkaniža, Vengrija — Sylvania Lighting International, Frankfurtas prie Maino, Vokietija ir Lidsas, Jungtinė Karalystė h) Bendrijos importuotojai — Electro Cirkel B.V., Roterdamas, Nyderlandai — Kemner B.V., Amsterdamas, Nyderlandai — Omicron UK Ltd., Huntingdonas, Jungtinė Karalystė i) Bendrijos tiekėjai — ST Microelectronics Srl, Milanas, Italija — Vitri Electro-Metalurgica S.A., Barselona, Ispanija j) Bendrijos mažmenininkas — IKEA AB, Elmhultas, Smolando regionas, Švedija
1.

1 straipsnio 2 dalyje pateikta lentelė pakeičiama taip: „KN kodas Aprašymas 0702 00 00 Pomidorai, švieži arba atšaldyti 0703 Svogūnai, valgomieji svogūnėliai, valgomieji česnakai, daržiniai porai ir kitos svogūninės daržovės, šviežios arba atšaldytos 0704 Gūžiniai kopūstai, žiediniai kopūstai, ropiniai kopūstai, lapiniai kopūstai ir panašios valgomosios bastučio genties (brassica) daržovės, šviežios arba atšaldytos 0705 Salotos (Lactuca sativa) ir trūkažolės (Cichorium spp.), šviežios arba atšaldytos 0706 Morkos, ropės, burokėliai, puteliai, gumbiniai salierai, ridikai ir panašūs valgomieji šakniavaisiai, švieži arba atšaldyti 0707 00 Agurkai ir dygliuotieji agurkai (kornišonai), švieži arba atšaldyti 0708 Ankštinės daržovės, gliaudytos arba negliaudytos, šviežios arba atšaldytos ex 0709 Kitos daržovės, šviežios arba šaldytos, išskyrus 0709 60 91, 0709 60 95, 0709 60 99, 0709 90 31, 0709 90 39 ir 0709 90 60 subpozicijose klasifikuojamas daržoves ex 0802 Kiti riešutai, švieži arba džiovinti, su kevalais arba be kevalų, išgliaudyti arba neišgliaudyti, išskyrus arekų (arba betelio palmių) riešutus ir kolamedžių riešutus, klasifikuojamus 0802 90 20 subpozicijoje 0803 00 11 Tikrieji bananai (plantains), švieži ex 0803 00 90 Tikrieji bananai (plantains), džiovinti 0804 20 10 Figos, šviežios 0804 30 00 Ananasai 0804 40 00 Avokadai 0804 50 00 Gvajavos, mangai ir mangostininės garcinijos 0805 Citrusų vaisiai, švieži arba džiovinti 0806 10 10 Šviežios valgomosios vynuogės 0807 Melionai (įskaitant arbūzus) ir tikrosios papajos, švieži 0808 Obuoliai, kriaušės ir svarainiai, švieži 0809 Abrikosai, vyšnios, persikai (įskaitant nektarinus), slyvos ir dygiųjų slyvų vaisiai, švieži 0810 Kiti vaisiai, švieži 0813 50 31 0813 50 39 Mišiniai, sudaryti tik iš džiovintų riešutų, klasifikuojamų KN 0801 ir 0802 KN pozicijose 0910 20 Šafranas ex 0910 99 Čiobreliai, švieži arba atšaldyti ex 1211 90 85 Bazilikas, melisa, mėta, origanum vulgare (paprastasis raudonėlis), rozmarinas, šalavijas, šviežias arba atšaldytas 1212 99 30 Saldžiavaisių pupmedžių vaisiai“
(23)

Išnagrinėjus su Vokietijos ir Indijos gamintojais susijusius minėtus aspektus nustatyta, kad: — Tai, kad bendrovė COVA jungiamųjų veržlių ir didelio skersmens elektrodų dar negamina visu pajėgumu, galima paaiškinti remiantis įvairiomis su pajėgumų ir techniniais apribojimais susijusiomis priežastimis. Visų pirma COVA anksčiau negamino didžiausio skersmens elektrodų, kuriuos, pasinaudodama užsakomosiomis paslaugomis, paprastai įsigydavo iš kitų gamintojų. Be to, elektrodų jungiamosios veržlės buvo gaminamos įmonėje, kuri grupei jau nebepriklauso. Todėl logiška, kad bendrovė COVA dabar turėtų šias medžiagas pirkti iš pagrindinės bendrovės GIL. — Bendros gamybos Vokietijoje ir Indijoje sąnaudos skiriasi nedaug; visą produktą gaminant Indijoje gamybos sąnaudos yra šiek tiek mažesnės, tačiau Vokietijoje yra kitų privalumų – produktai baigiami gaminti Vokietijoje ir parduodami su COVA prekiniu ženklu, be to, pardavimui galima pasiūlyti visą asortimentą produktų, juos išsiunčiant iš patalpų Vokietijoje. — Teigta, kad bendrovė GIL pirko bendrovę COVA tik dėl to, kad buvo nustatytos priemonės. Tačiau GIL į bendrovę COVA investavo itin dideles sumas, todėl nepanašu, kad galimi muitai, mokėtini už tokius importuojamus produktus, galėtų būti pagrindine tokių investicijų priežastimi.
4)

49 straipsnis pakeičiamas taip: „49 straipsnis Programų pakeitimai 1. Apie bendrųjų programų, patvirtintų pagal Reglamento (EB) Nr. 247/2006 24 straipsnio 2 dalį, pakeitimus, kurie turi būti tinkamai pagrįsti, Komisijai pranešama visų pirma nurodant šią informaciją: a) priežastis ir bet kokiuos įgyvendinimo sunkumus, dėl kurių reikia pakeisti bendrąją programą; b) numatomas pakeitimo pasekmes; c) poveikį finansavimui ir įsipareigojimų tikrinimui. Išskyrus force majeure atvejus arba išimtines aplinkybes, valstybės narės vienos programos pakeitimo prašymą pateikia ne dažniau nei kartą per kalendorinius metus ir ne vėliau nei kiekvienų metų rugsėjo 30 d. Komisijai nepateikus prieštaravimų, prašomi atlikti pakeitimai taikomi nuo metų, einančių po metų, kuriais apie juos pranešta, sausio 1 d. Tokie pakeitimai gali būti taikomi anksčiau, jei iki trečioje pastraipoje nurodytos datos Komisija raštu patvirtina valstybei narei, kad pakeitimai, apie kuriuos pranešta, atitinka Bendrijos teisės aktus. Jei pakeitimas, apie kurį pranešta, neatitinka Bendrijos teisės aktų, Komisija apie tai informuoja valstybę narę ir pakeitimas pradedamas taikyti tik tada, kai Komisija gauna pranešimą apie teisės aktus atitinkantį pakeitimą. 2. Nukrypdama nuo 1 dalies, kiek tai susiję su toliau nurodytais pakeitimais, Komisija įvertina valstybių narių pasiūlymus ir priima sprendimą dėl pakeitimo patvirtinimo ne vėliau kaip per keturis mėnesius nuo prašymo pateikimo, remdamasi Reglamento (EB) Nr. 247/2006 26 straipsnio 2 dalyje nustatyta tvarka: a) į bendrąją programą įtraukdama naujas priemones arba pagalbos schemas; b) padidindama jau patvirtintos bendros paramos, skiriamos pagal kiekvieną esamą priemonę arba pagalbos schemą, procentinę dalį daugiau kaip 50 % sumos, galiojančios pateikiant pakeitimo prašymą. 3. Valstybėms narėms leidžiama atlikti toliau nurodytus pakeitimus netaikant 1 dalyje nustatytos tvarkos, jeigu apie tuos pakeitimus pranešta Komisijai: a) numatomame tiekimo balanse – teikiamos individualios pagalbos procentinės dalies pakeitimus iki 20 % arba produktų, kuriems taikomas atitinkamas tiekimo režimas, kiekių pakeitimus ir atitinkamai – pagalbos, skirtos kiekvienai produktų linijai remti, bendros sumos pakeitimus; b) Bendrijos vietinės produktų gamybos skatinimo programose – pakeitimus, neviršijančius 20 % finansinių asignavimų, skirtų atskirai priemonei, ir pakeitimus, neviršijančius 20 % vienetinės pagalbos sumos, kuri gali būti mažesnė ar didesnė už sumas, galiojusias pateikiant pakeitimų prašymą; c) pakeitimus, atliktus pakeitus Tarybos reglamente (EEB) Nr. 2658/87 (4) nurodytus kodus ir aprašymus, naudotus produktams, už kuriuos skiriama pagalba, identifikuoti, jeigu tie pakeitimai nedaromi todėl, kad pasikeičia patys produktai. Tuos pakeitimus galima taikyti nuo tos dienos, kai Komisija apie juos gauna pranešimą. Produktų, kuriems taikomas tiekimo režimas, kiekį ir Reglamente (EEB) Nr. 2658/87 nurodytus statistinės nomenklatūros bei Bendrojo muitų tarifo kodus galima pakeisti tik kartą per metus, išskyrus force majeure atvejus arba išimtines aplinkybes.
1.

6 straipsnis pakeičiamas taip: „6 straipsnis Metinių sąskaitų turinys Reglamento (EB) Nr. 1290/2005 8 straipsnio 1 dalies c punkto iii papunktyje nurodytas metines sąskaitas sudaro: a) Reglamento (EB) Nr. 1290/2005 34 straipsnyje nurodytos priskirtosios įplaukos; b) atskiruose Bendrijos biudžeto punktuose ir papunkčiuose susumuotos EŽŪGF išlaidos, iš jų atėmus visas neteisėtas išmokas, kurios nebuvo susigrąžintos finansinių metų pabaigoje (išskyrus h punkte nurodytas sumas), įskaitant visas taikytas palūkanas; c) EŽŪFKP išlaidos pagal programas ir priemones. Programos įgyvendinimo pabaigoje visos nesusigrąžintos neteisėtos išmokos (išskyrus h punkte nurodytas sumas), įskaitant visas taikytas palūkanas, atimamos iš atitinkamų finansinių metų išlaidų; d) informacija apie išlaidas ir paskirtąsias įplaukas arba patvirtinimas, kad su kiekviena operacija susiję išsamūs duomenys laikomi Komisijos žinioje esančioje kompiuterinėje laikmenoje; e) lentelė, kurioje pagal punktus ir papunkčius arba, EŽŪFKP atveju, pagal programą ir priemonę nurodomi skirtumai tarp metinėse sąskaitose nurodytų išlaidų bei priskirtųjų įplaukų ir išlaidų bei priskirtųjų įplaukų, deklaruotų už tą patį laikotarpį dokumentuose, nurodytuose 2006 m. birželio 21 d. Komisijos reglamento (EB) Nr. 883/2006, nustatančio išsamias Tarybos reglamento (EB) Nr. 1290/2005 taikymo taisykles dėl mokėjimo agentūrų apskaitos tvarkymo, išlaidų ir įplaukų deklaravimo ir išlaidų kompensavimo iš EŽŪGF ir EŽŪFKP sąlygų (4), 4 straipsnio 1 dalies c punkte, jei tai EŽŪGF, ir to paties reglamento 16 straipsnio 2 dalyje, jei tai EŽŪFKP, taip pat kiekvieno skirtumo paaiškinimai; f) atskirai sumos, kurias turi sumokėti konkreti valstybė narė ir Bendrija atitinkamai pagal Reglamento (EB) Nr. 1290/2005 32 straipsnio 5 dalies pirmą pastraipą ir 32 straipsnio 6 dalį; g) atskirai sumos, kurias turi sumokėti konkreti valstybė narė ir Bendrija atitinkamai pagal Reglamento (EB) Nr. 1290/2005 33 straipsnio 8 dalies pirmą pastraipą ir 33 straipsnio 7 dalį; h) lentelė pagal III priede nurodytą pavyzdį, kurioje nurodytos finansinių metų pabaigoje susigrąžintinos neteisėtai, pažeidžiant Tarybos reglamento (EB, Euratomas) Nr. 2988/95 (5) 1 straipsnio 2 dalies nuostatas išmokėtos sumos, įskaitant visas taikomas baudas ir palūkanas; i) išrašas iš skolininkų apskaitos knygos pagal IIIa priede nurodytą pavyzdį apie sumas, kurios turi būti susigrąžintos ir sumokėtos EŽŪGF arba EŽŪFKP (išskyrus b, c ir h punktuose nurodytas sumas), įskaitant visas taikomas baudas ir palūkanas; j) intervencinių operacijų suvestinė ir ataskaita apie finansinių metų pabaigoje esančių atsargų kiekį ir jų laikymo vietą; k) patvirtinimas, kad kiekvieno intervencinių atsargų perkėlimo duomenys yra užfiksuoti mokėjimo agentūros bylose.
10.

Įterpiamas šis 11a straipsnis: „11a straipsnis Speciali padėtis, susijusi su papildomomis restruktūrizavimo pagalbos paraiškomis 1. Jei dėl fabriko, kuriam buvo suteikta restruktūrizavimo pagalba pagal Reglamento (EB) Nr. 320/2006 3 straipsnio 1 dalies a punktą po to, kai buvo pateikta paraiška pagal to paties reglamento 4 straipsnio 1 dalį, pateikiama papildoma restruktūrizavimo pagalbos paraiška pagal to reglamento 4 straipsnio 1a dalį, restruktūrizavimo plane, pateiktame su ta paraiška, atsižvelgiama į visą atsisakomos kvotos kiekį, ir tuo planu pakeičiamas su pirmąja paraiška pateiktas ir pagal to reglamento 5 straipsnį priimtas restruktūrizavimo planas. Tokios pat sąlygos taikomos ir tuo atveju, jei pateikiama pirma ir papildoma restruktūrizavimo pagalbos paraiška pagal Reglamento (EB) Nr. 320/2006 3 straipsnio 1 dalies b punktą. 2. Jei dėl fabriko, kuriam restruktūrizavimo pagalba pagal to Reglamento 3 straipsnio 1 dalies b punktą suteikta remiantis paraiška, pateikta pagal to paties Reglamento 4 straipsnio 1 dalį, pateikiama papildoma restruktūrizavimo paraiška pagal to Reglamento 4 straipsnio 1a dalį dėl papildomo kvotos dalies atsisakymo, siekiant restruktūrizavimo pagalbos pagal to Reglamento 3 straipsnio 1 dalies a punktą, ankstesnė paraiška gali būti peržiūrima dėl pagalbos suteikimo pagal to Reglamento 3 straipsnio 1 dalies a punktą, jei su papildoma paraiška pateikiamas restruktūrizavimo planas, kuriame atsižvelgiama į visą atsisakomą kvotą, ir tuo restruktūrizavimo planu pakeičiamas su pirma paraiška pateiktas restruktūrizavimo planas, priimtas pagal to Reglamento 5 straipsnį. Tokios pat sąlygos taikomos pirmoms restruktūrizavimo pagalbos paraiškoms pagal Reglamento (EB) Nr. 320/2006 3 straipsnio 1 dalies c punktą, jei papildoma paraiška pateikta siekiant restruktūrizavimo pagalbos pagal to paties Reglamento atitinkamai 3 straipsnio 1 dalies a arba b punktą.“
(3)

2007 m. liepos 28 d. Reglamento (EB) Nr. 2371/2002 13 straipsnio nuostatos buvo pakeistos atsižvelgiant į Tarybos reglamento (EB) Nr. 1198/2006 (3) 25 straipsnio 3 dalies b ir c punktuose nustatytą reikalavimą bent 20 % sumažinti variklių, kurie keičiami naudojantis viešąja pagalba, galią, išskyrus tuos atvejus, kai keičiami mažos apimties priekrantės žvejybos, apibrėžtos tame reglamente, laivų varikliai. Be to, jau nebetaikoma pereinamojo laikotarpio priemonė, kurią taikant įsipareigojimai suteikti viešąją pagalbą laivynui atnaujinti, kurie buvo prisiimti nuo naujos bendrosios žuvininkystės politikos įgyvendinimo pradžios iki 2004 m. pabaigos, buvo susiję su bendro pajėgumo sumažinimu 3 %.
(6)

Biudžeto rezultatai galėtų būti prastesni, nei prognozuojama atnaujintoje programoje. Visų pirma todėl, kad, kaip nurodyta pirmiau, makroekonominis scenarijus pagrįstas palankiomis BVP augimo vėlesniais metais prielaidomis. Be to, neaišku, ar pavyks sumažinti išlaidas per vidutinės trukmės laikotarpį dėl pastaruoju metu įgyvendintų priemonių. Tačiau kai kurių pavojų iš dalies pavyktų išvengti, jeigu pasitvirtintų geresni nei numatyta 2007 m. biudžeto rezultatai ir 2008 m. bazinis efektas būtų palankus. Atsižvelgiant į šį galimą neigiamą poveikį biudžeto tikslams, taip pat tikėtina, kad skolų santykis keisis mažiau palankia linkme nei prognozuojama programoje.
(12)

laikomasi nuomonės, kad dabartinis politikos derinys tik iš dalies yra tinkamas ir iš dalies pakankamas didėjančioms grėsmėms pašalinti. Be to, Austrija papildomai nesinaudojo kapitalu grįstomis priemonėmis, kad pašalintų esamas grėsmes ir skatintų finansinį stabilumą. Be to, Austrijos GPNT sektoriuje nustatytos grėsmės nevisiškai atsispindėjo hipotekinėms paskoloms taikomuose rizikos koeficientuose, kuriuos naudojo vidaus reitingais pagrįstą (IRB) metodą taikančios kredito įstaigos apskaičiuodamos kapitalo reikalavimus;
3.

CSC - IT Center for Science Ltd., P.O. Box 405, 02101 FI-Espoo
(16)

be to, šiomis aplinkybėmis reikalavimu dvinarius pasirinkimo sandorius neprofesionaliesiems investuotojams pateikti kartu su prospektu, kuris buvo patvirtintas laikantis Europos Parlamento ir Tarybos direktyvos 2003/71/EB (8), siekiama užtikrinti minimalų šių ilgalaikės trukmės produktų skaidrumą. Šis reikalavimas užtikrina, kad šiuos produktus reklamuojant, platinant ar parduodant neprofesionaliesiems klientams investuotojai gautų nustatytą informaciją apie teikėją, įskaitant jo verslo modelį ir finansines ataskaitas, taip pat produkto keliamą riziką ir ypatybes. Be to, prospektą turi patikrinti atitinkama NKI;
(5)

vykdydama savo administracines funkcijas agentūra gali vykdyti administracinius tyrimus, drausmines procedūras, preliminarią veiklą, susijusią su galimų pažeidimų, apie kuriuos pranešta OLAF, nagrinėjimo bylomis, nagrinėti informavimo apie pažeidimus atvejus, vykdyti (oficialias ir neoficialias) priekabiavimo prevencijos procedūras, nagrinėti vidaus ir išorės skundus, vykdyti vidaus auditus, duomenų apsaugos pareigūno atliekamus tyrimus, kaip numatyta Reglamento (ES) 2018/1725 45 straipsnio 2 dalyje, ir vidaus (IT) saugumo tyrimus; Be to, agentūra gali tvarkyti prašymus susipažinti su darbuotojų medicininiais dokumentais. Agentūra tvarko kelių kategorijų asmens duomenis, įskaitant faktinius duomenis (objektyvius duomenis, kaip antai identifikavimo duomenis, kontaktinius duomenis, profesinius duomenis, administracinius duomenis, iš konkrečių šaltinių gautus duomenis, elektroninius pranešimus ir srauto duomenis) ir (arba) kokybinius duomenis (subjektyvius duomenis, kaip antai su bylomis susijusius duomenis, pavyzdžiui, teisinius motyvus, elgsenos duomenis, vertinimus, veiklos ir poelgių duomenis, duomenis, susijusius su procedūros arba veiklos dalyku arba dėl to pateiktus duomenis);
17 straipsnis

Duomenų subjektų naudojimosi savo teisėmis tvarka administracinių asmens duomenų tvarkymo veiksmų atveju

5. Prašymas visapusiškai išnagrinėjamas per mėnesį nuo jo gavimo. Tas laikotarpis prireikus gali būti pratęstas dar dviem mėnesiams, atsižvelgiant į prašymų skaičių ir prašymo sudėtingumą. Administracijos direktorius informuoja duomenų subjektą apie tokį pratęsimą per vieną mėnesį nuo prašymo gavimo dienos, kartu pateikdamas vėlavimo priežastis. Duomenų subjektas gali pateikti skundą EDAPP, jei per šį terminą Eurojustas nėra pateikęs sprendimo dėl jo prašymo.
2.

Pranešime pateikiami balsavimo dėl viso pranešimo rezultatai. Be to, jei balsavimo metu to prašo ne mažiau kaip viena trečioji dalyvaujančių narių, pranešime nurodoma, kaip balsavo kiekvienas narys.
31.

Be to, reikėtų pakeisti nuostatos struktūrą, kad būtų laikomasi loginės tvarkos. Pirmiausia reikėtų nustatyti, kas yra senaties terminas ir nuo kada šis laikotarpis pradedamas skaičiuoti, ir tik tuomet nustatyti, kokiais atvejais senaties terminas pertraukiamas. Todėl Komisija siūlo 4c straipsnio 4 dalį suformuluoti taip: „ECB teisė užtikrinti sprendimo skirti sankciją vykdymą pasibaigia suėjus penkeriems metams nuo mokėjimo pagal paskirtą sankciją galutinio termino. Dėl bet kokių ECB veiksmų, skirtų paskirtos sankcijos mokėjimui arba mokėjimo sąlygų vykdymui užtikrinti, senaties terminas, per kurį galima užtikrinti sankcijų vykdymą, pertraukiamas. Senaties terminas, per kurį galima užtikrinti sankcijų vykdymą, sustabdomas, jei mokėjimo vykdymas sustabdytas pagal ECB arba Teisingumo Teismo sprendimą.“
(13)

Fiskalinė politika, vertinant pagal struktūrinio balanso pokytį ir atsižvelgiant į biudžeto projekcijų riziką, 2009 m. bus ekspansinė ir atitiks EEAP. Tai iš dalies rodo Belgijos Vyriausybės atsaką į EEAP. Vėliau programoje numatoma iš esmės neutrali fiskalinė politika 2010 ir 2011 m., o nuo 2012 m. numatoma ribojamoji politika. Kadangi vertinti politiką nuo 2010 m. labai sudėtinga, nes programoje trūksta informacijos, yra nemažos rizikos, kad planuojamų biudžeto tikslų nepavyks pasiekti, be kita ko, dėl to, kad tikslai nėra pagrįsti vidutinės trukmės biudžeto strategija, kaip apibrėžta Stabilumo ir augimo pakte. Dėl to fiskalinė politika iki 2011 m. greičiausiai išliks ekspansinė, o vėliau bus neutrali. Programoje numatoma, kad nominalusis deficitas vėl bus mažesnis už pamatinę vertę tik 2012 m. Be to, neatrodo, kad toks planas būtų tinkamas turint omenyje su ilgalaikiu valstybės finansų tvarumu susijusią riziką, įskaitant labai didelę valdžios sektoriaus skolą, kuri programos laikotarpiu link pamatinės vertės mažėja nepakankamu tempu, taip pat atsižvelgiant į su neapibrėžtais įsipareigojimais įgyvendinant finansų sistemos stabilizavimo priemones susijusią riziką.
(6)

Biudžeto rezultatai galėtų būti prastesni nei numatyta programoje. Nepaisant to, kad programoje pateikiamos realaus ir nominalaus gamybos apimties augimo 2008 m. ir vėlesniais metais projekcijos yra ypač atsargios, numatomas pajamų padidėjimas yra nemažas: net jeigu makroekonominio augimo scenarijus būtų palankesnis, atrodo, pajamų projekcijos yra pernelyg optimistinės, atsižvelgiant į tolesnio mokesčių mažinimo, kai daroma geresnio mokesčių surinkimo prielaida, poveikį. Programoje nėra pakankamai išryškintas didelis nemokestinių pajamų ir BVP santykio padidėjimas, iš dalies susijęs su ES fondais, tuo tarpu tikėtini pagerinto mokesčių surinkimo rezultatai, atrodo, yra optimistiniai. Be to, gausios išlaidas didinančios priemonės, kartu su poreikiu stiprinti vidutinės trukmės valstybės finansų planavimo ir kontrolės sistemą, kelia pavojų, kad išlaidos ir toliau pranoks pirmiau nustatytas viršutines ribas. Jei ekonomikos augimo sulėtėjimas iš tiesų bus skaudus arba užsitęs, o dėl to greitai sumažės pajamų augimas, biudžetui kiltų didesnis spaudimas.